ИНСТРУКЦИЯ ЗА ПОПЪЛВАНЕ НА ФОРМА ЗА НАБЛЮДЕНИЕ И ОЦЕНКА НА ПРОЕКТИ

ПО

ПОДМЯРКА 6.3 "СТАРТОВА ПОМОЩ ЗА РАЗВИТИЕТО НА МАЛКИ СТОПАНСТВА" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014 - 2020 Г.

ПРОЦЕДУРА ЧРЕЗ ПОДБОР **№ BG06RDNP001-6.008**

Бенефициентите представят форма за наблюдение и оценка по подмярка 6.3 съгласно образеца към искането за плащане, като попълват всички посочени задължителни полета.

**В титулната част бенефициентът попълва**

* Уникалния си регистрационен номер (УРН) в Разплащателната Агенция.
* Уникалния идентификационен номер на проектното предложение (съгл. ИСУН)
* Уникалния идентификационен номер на проекта в ИСАК

**В съответната графа бенефициентът попълва пълното си наименование:**

* Трите си имена, когато е физическо лице – Земеделски стопанин
* Пълното наименование на търговеца, когато е Едноличен търговец
* Пълното наименование на дружеството, когато е ЕООД или ООД
* Пълното наименование на кооперацията, когато е кооперация

1. **Юридически статут на кандидата по мярката.**

Задължително се отбелязва точния статут на бенефициента, а именно дали е физическо лице – Земеделски стопанин, ЕТ, ЕООД, ООД или кооперация (или друго, което се посочва изрично).

1. **Възраст**

Задължително се отбелязва възрастта на бенефициента - физическо лице или на собственика/ управителя / председателя на предприятието на едноличния търговец /ЕТ/, когато бенефициент е ЕТ, или на собственика и управителя на дружеството, когато бенефициент е ЕООД / ООД / кооперация.

1. **Пол**

Задължително се отбелязва със знак „Х” или „V” пола на бенефициента - физическо лице или на собственика и управителя на предприятието на едноличния търговец /ЕТ/, когато бенефициент е ЕТ, или на собственика и управителя на дружеството, когато бенефициент е ЕООД/ ООД или на председателя, когато бенефициентът е кооперация.

1. **В раздел „Индикатори“** се отбелязва съответната насоченост и образователна степен на бенефициента - физическо лице или на собственика и управителя на предприятието на едноличния търговец /ЕТ/, когато бенефициент е ЕТ, или на собственика и управителя на дружеството, когато бенефициент е ЕООД/ ООД или на председателя, когато бенефициентът е кооперация.

**Отбелязва се** със знак „Х” или „V” дали бенефициентът - физическо лице или на собственика и управителя на предприятието на едноличния търговец /ЕТ/, когато бенефициент е ЕТ, или на собственика и управителя на дружеството, когато бенефициент е ЕООД/ ООД или на председателя, когато бенефициентът е кооперация е обучен по подмярка 1.1 „Професионално обучение и придобиване на умения“ от ПРСР 2014-2020г.

1. В т. 5 и т.6 от формуляра със знак „Х” или „V” се отбелязва дали към датата на подаване на проектното предложение бенефициентът е участвал като обучаем в обучения, проведени съответно по подмярка 1.1 „Професионално обучение и придобиване на умения“ от ПРСР 2014-2020г. ; Наредба № 23 от 2008г. за условията и реда за предоставяне на безвъзмездна финансова помощ по мярка "Професионално обучение, информационни дейности и разпространение на научни знания" по ПРСР 2007-2013г.; е получили консултантски пакет ТП 2 по подмярка 2.1.2 „Консултантски услуги за малки земеделски стопани“ от Мярка 2 „Консултантски услуги, услуги по управление на стопанство и услуги по заместване в стопанство“ от ПРСР 2014-2020г.
2. **В секция 7 се отбелязва вида на селскостопанския отрасъл на стопанството.** Когато в дейността на стопанството са включени дейности от различни отрасли, се отбелязват всички отрасли.
3. **В секция 8 се посочват / описват видовете култури / животни, които формират основната част от приходите от продажби на продукция.**
4. **В секция 9 се посочва размерът на стопанството към датата на кандидатстване и към датата на подаване на искането за второ плащане**

Посочва се както икономическия размер на стопанството, измерен в СПО (лева), така и размерът на използваните земеделски площи (в ха)

1. **В таблицата в секция 10 „Географско разположение на имотите в стопанството“ се посочват данни** за Номерата на имотите, които са част от стопанството, тяхната площ, ЕКАТТЕ и местонахождение на стопанството.
2. **В таблиците в секция 11 „Подкрепено земеделско стопанство“ се отбелязват / описват видовете култури, които ще формират основните приходи в стопанството, както и данни за тяхната площ / количество, начина на отглеждане (биологично / конвенционално) и предназначение (за месо, мляко или яйца)**
3. **В секция 12 се указва броя, съотнесен по възраст и пол, на средния списъчен брой на персонала както към датата подаване на проектното предложение, така и към датата на подаване на искането за второ плащане.**

Бенефициентът задължително попълва полетата в таблицата, като посочва информация за наетите лица „Мъже“ и/или „Жени“ и отбелязва техният брой в клетките „под 40г.“ и/или „над 40г.“.